Document ID: 32010D0669
Publication Date: 2010-09-27

Title and Content:
PADOMES LĒMUMS
(2010. gada 27. septembris)
par nostāju, kas Eiropas Savienībai jāieņem CARIFORUM un ES Apvienotajā padomē, kura izveidota ar Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, attiecībā uz grozījumu nolīguma IV pielikumu, iekļaujot tajā Bahamu Salu Sadraudzības saistības
(2010/669/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
ņemot vērā Eiropas Komisijas priekšlikumu,
tā kā:
(1)
2008. gada 15. oktobrī parakstīja Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), un to provizoriski piemēro no 2008. gada 29. decembra.
(2)
Nolīguma 63. pantā ir noteikts, ka sarunas par Bahamu Salu Sadraudzības saistību sarakstu pakalpojumu un ieguldījumu jomā tiks pabeigtas ne vēlāk kā sešus mēnešus pēc nolīguma parakstīšanas dienas.
(3)
Šīs sarunas tika veiksmīgi pabeigtas 2010. gada 25. janvārī.
(4)
Šo sarunu rezultāti būtu jāizklāsta nolīgumā noteiktās CARIFORUM un ES Apvienotās padomes lēmumā.
(5)
Tādēļ CARIFORUM un ES Apvienotajā padomē Savienībai būtu jāieņem nostāja, kā izklāstīts lēmuma projektā, kas pievienots šim lēmumam,
IR PIEŅĒMUSI ŠO LĒMUMU.
Vienīgais pants
Nostājas, kas Eiropas Savienībai jāieņem CARIFORUM un ES Apvienotajā padomē, kura izveidota ar Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, attiecībā uz grozījumu nolīguma IV pielikumā, pamatā ir CARIFORUM un ES Apvienotās padomes lēmuma projekts, kas pievienots šim lēmumam. Tomēr par formāliem grozījumiem minētajā lēmuma projektā, kuri neskar tā būtību, var vienoties, neizdarot grozījumus šajā lēmumā.
Briselē, 2010. gada 27. septembrī

Classification:
Level 1 Categories: 100161
100143
Level 2 Categories: 100279
100170
100171
100282
Level 3 Categories: 3461
2460
3489
5083
5259
All Categories: 209
2095
3077
4567
5083